Bengtsfors
Store norske leksikon,Geografi,Verdens geografi,Europa,Sveriges geografi
Bengtsfors er en kommune i landskapet Dalsland i Sverige, beliggende mellom Vänern og Norges grense. Kommunen er 889 kvadratkilometer stor og har 9591 innbyggere (1.1.2021).
I Bengtsfors finnes store barskogsområder og mange større sjøer, blant annet Lelång, Laxsjön, og Västra og Östra Silen.Kommunen har gjennom lang tid hatt synkende folketall. Til tross for nedleggelsen av store industriforetak arbeider cirka 40 prosent innen tilvirkningsindustrien. I senere år har turismen økt, blant annet lokker de gamle bruksmiljøene og Dalslands kanal mange turister.Kommunesenter er industristedet Bengtsfors med 3313 innbyggere (2019). Tettstedet Billingsfors (1147 innbyggere) ved Dalslands kanals munning i Laxsjön, er et tidligere gruvested (jernverk) med velbevart bygningsmiljø. Les mer i Store norske leksikon Sverige Dalsland Eksterne lenker Bengtsfors kommune Offisiell besøksguide for Bengtsfors